Δράκος Πιαστ

Ο Δράκος Πιαστ (πολωνικά: smok piastowski) είναι θρυλικό πλάσμα στη λαογραφία της Μασοβίας στην Πολωνία, που απεικονίζεται ως σλαβικός δράκος. Χρησιμοποιήθηκε στο οικόσημο της Δυναστείας των Μασοβιανών Πιαστ, κυρίως στο οικόσημο του Δουκάτου του Τσερσκ και του Δουκάτου της Βαρσοβίας, όπου απεικονιζόταν αντίστοιχα ως πράσινος και κόκκινος δράκος με κόκκινη γλώσσα και νύχια.Γιαν Ντουούγκος, Roczniki czyli kroniki sławnego Królestwa Polskiego.

 Ιστορία 
Σύμφωνα με ορισμένους ιστορικούς, ο δράκος προσαρμόστηκε στην πολωνική εραλδική από τον Αρθουριανό κύκλο. Πιθανότατα εισήχθη ως οικόσημο της Γης του Τσερσκ χάρη στον Μάγκνους, γιο του Χάρολντ Β΄, βασιλιά της Αγγλίας, που ήταν κόμης στη Μασοβία τον 12ο αιώνα. Η παλαιότερη γνωστή εμφάνιση του Δράκου Πιαστ είναι η σφραγίδα του Δούκα Τρόιντεν Α΄ της Μασοβίας, ηγεμόνα του Δουκάτου της Βαρσοβίας, που χρησιμοποιήθηκε μετά το 1311.Z. Piech, Ikonografia pieczęci Piastów, σελ. 95. Αργότερα, χρησιμοποιήθηκε στο οικόσημο του Δουκάτου του Τσερσκ. Σύμφωνα με τον Γιαν Ντουούγκος, ο Δράκος Πιαστ είχε εμφανιστεί στο λάβαρο που χρησιμοποιούσε ο Δούκας Γιάνους Α΄ της Βαρσοβίας κατά τη Μάχη του Γκρούνβαλντ το 1410. Ο δράκος ήταν επίσης παρών στο οικόσημο της πόλης Νόβι Ζμίγκρουντ. Εισήχθη στην περιοχή τον 14ο αιώνα από τον Μπολέσλαφ-Γιέζι Β΄, ηγεμόνα του Βασιλείου της Γαλικίας-Βολυνίας, ο οποίος ήταν γιος του Τρόιντεν Α΄.Janusz Grabowski, Bolesław Jerzy II Trojdenowic (1309/1310 – 1340), in: Poczet książąt i księżnych mazowieckich, σελ. 103-109.

Επί του παρόντος, ο δράκος είναι παρών στο εθνόσημο πολλών πόβιατ του Βοεβοδάτου Μασοβίας της Πολωνίας, τα οποία είναι τα: Πόβιατ Γκαρβόλιν (από το 2002), Πόβιατ Γκρούγετς (από το 2000),Resolution of the Countil of Grójec County no. XVII/122/2000 from 28 November 2000. Πόβιατ Όστρουφ (από το 2002),Attachment No. 1 to the Statut of By-law of Ostrów County. Πόβιατ Ότφοτσκ, Resolution No. 113/XVIII/08 of the Council of Otwock County from 26 June 2008. Πόβιατ Προύσκουφ και Πόβιατ Δυτικής Βαρσοβίας.Resolution no. XIV/139/2012 of the Council of Warsaw West County from 19 September 2012. Journal of the Council of Masovian Voivodeship, 2012, position: 7899. Χρησιμοποιείται επίσης στο οικόσημο των γκμίνα Λεσνοβόλα και Νόβι Ζμίγκρουντ.

 Στη λαογραφία 
Σύμφωνα με την τοπική μασοβιανή λαογραφία, ο δράκος ζούσε στα υπόγεια μπουντρούμια που βρίσκονταν μεταξύ του Κάστρου του Τσερσκ και του χωριού Τσόνιεφ και φύλαγε τους θησαυρούς του Δούκα Κορράδου Α΄ της Μασοβίας.

Στην τοπική λαογραφία του Νόβι Ζμίγκρουντ, ένας δράκος ή μια γιγάντια οχιά, ζούσε σε φωλιά πάνω σε δέντρο, που βρισκόταν στο λόφο κοντά στο κάστρο στο Στάρι Ζμίγκρουντ. Κανείς δεν κατάφερε να τον διώξει.

 Εικόνες 

 Παραπομπές 

 Βιβλιογραφία 
 Γιαν Ντουούγκος, Roczniki czyli kroniki sławnego Królestwa Polskiego.
 Ζ. Πιεχ, Ikonografia pieczęci Piastów, Κρακοβία, 1993, σελ. 95.
 Γιάνους Γκραμπόφσκι, Bolesław Jerzy II Trojdenowic (1309/1310 – 1340), στο: Poczet książąt i księżnych mazowieckich, Κρακοβία 2019, ISBN 978-83-7730-38.

Κατηγορία:Πολωνική εραλδική
Κατηγορία:Θρύλοι της Πολωνίας
Κατηγορία:Λαογραφία στην Πολωνία
Κατηγορία:Ευρωπαϊκοί δράκοι
Κατηγορία:Ιστορία της Μασοβίας
Κατηγορία:Οικόσημα που περιέχουν δράκους
Κατηγορία:Δράκοι